**Netivot** (hebraisk: נְתִיבוֹת – betyr «stier») er en by i Sørdistriktet i Israel og som er lokalisert mellom Beersheba og Gaza. Ifølge CBS hadde byen en total befolkning på 26 700 i 2009.

Historie
--------

Byen ble grunnlagt som en utviklingsby i Negrev sammen Sderot i nord, og Ofakim i sør. De første bosetterne var innflyttere fra Marokko og Tunisia. På 1990-tallet kom det ytterligere innflyttere fra Russland og Etiopia. I mange år slet byen med høy arbeidsledighet. Siden 2008 har Netivot vært mål for rakettangrep fra Gaza. I 2012 eksploderte en rakett i nærheten av skole i byen.

Et betydelig minnesmerke er graven til Baba Sali (død 1984), en marokkanskfødt tzadiken og kabbalist som er gravlagt her. Sefardiske jødiske pilegrimer kommer til denne byen for å be ved hans grav. Også graven til rabbineren Shalom Ifargan ligger her.

Demografi
---------

Boligfelt på 1960-tallet.
I 2001 var den etniske sammensetningen av byen bestående av 99,9 prosent jødisk. og befolkningen var jevnt fordelt mellom begge kjønn. Byen er rangert relativt lavt på den sosioøkonomiske indeks (3 ut av 10). I kjølvannet av Operasjon Salomo (en israelsk operasjon i 1991 som fraktet etiopiske jøder til Israel) har Netivot tatt imot et stort antall etiopiske jødiske innvandrere.

Ved slutten av 2009 hadde Netivot rundt 26 700 innbyggere.

Utdannelse
----------

I henhold til CBS var det 22 skoler og 4 243 studenter i byen: 16 grunnskoler med 3 053 studenter og 11 videregående skoler og høyskoler med 1 190 studenter. 43,1 prosent av studentene i 12. grad var berettiget til opptak for til høyere utdannelse i 2001. Skolene i byen har blitt utvalgt til et særlig pilotprosjekt hvor elever ved grunnskolene bygger deres egne miniroboter.

Det etiopiske senter.
I 2009 vant en videregående student fra Netivot førsteprisen i Første skritt til Nobelsprisen i fysikk i en tevling. I 2011 var Netivot vert for festival robotteknologi, sponset av den internasjonale organisasjonen FIRST (For inspirasjon og anerkjennelse av vitenskap og teknologi). Første, andre og tredje klasser ved Noam Eliyahus religiøse skole tilbringer åtte timer i uken med å studere vitenskap og robotikk ved Lehava, det kommunale vitenskapssenteret.

Mandelsenteret for lederskap i Negev (MCLN) driver et toårig samfunnsbasert lederskapsprogram i Netivot.

Lokal kultur
------------

Ved årsdag for Baba Salis død kommer tusenvis av jødiske pilegrimer til Netivot for å besøke hans grav.

Hele elleve lokale aviser blir utgitt i byen.

Tre suksessfulle nattklubber har åpnet i Netivot som også får besøk utenfra og tiltrekker seg unge mennesker fra Ashkelon, Beersheba, Omer, Lehavim, Ofakim og Sderot.

Framtidig utvikling
-------------------

Ytterligere to nabolag med totalt 3 600 nye boligenheter er planlagt for Netivot. De er antatt å doble byens befolkning. To store supermarkeder er også planlagt som kommer i tillegg til de sju som allerede eksisterer.

Referanser
----------

1. 1 2 3  «Table 3 - Population of Localities Numbering Above 2,000 Residents and Other Rural Population» (PDF). Israels statistiske sentralbyrå
2. ↑  «Netivot journal, in spirit of atonement, an apology to Sephardim», *New York Times* 30. september 1997
3. ↑  «Rocket explodes near school in Netivot», *Jpost.com*
4. ↑  «Negev town of Netivot transforms into South's nightlife hotspot». *Haaretz*. 17. oktober 2008
5. ↑  «Rabbi Shalom Ifargan». Arkivert fra originalen 30. september 2013. Besøkt 28. september 2013.
6. ↑  Tomb of Rabbi Shalom Ifargan, Flickr
7. ↑  Table 2.- Local councils and municipalities, By Socio-Economic Index (PDF)
8. ↑  «Netivot commemorates 20 years to Operation Solomon» Arkivert 3. oktober 2013 hos Wayback Machine.
9. ↑  «Kiryat Gat teen wins first prize in international physics competition», *Haaretz*
10. 1 2  Robots enliven Negev desert community, *Haaretz*
11. ↑  «Tomorrow’s Leaders of Today’s Negev» Arkivert 23. januar 2013 hos Wayback Machine.
12. ↑  "Baba Sali" Arkivert 25. desember 2011 hos Wayback Machine.. *Go Israel*.
13. ↑  In Israeli desert town, print newspapers are all the rage
14. ↑  «Negev town of Netivot transforms into Sotth's nightlife hotspot», *Haaretz*
15. ↑  «South gets 4,100 new housing units», Israel Business, *Ynetnews". 20. juni 1995*
16. ↑  Yagna, Yanir (17. august 2012): «Supersized supermarkets invade tiny Israeli desert town of Netivot Israel News», *Haaretz*.

Eksterne lenker
---------------

* (he) Offisielt nettsted Rediger på Wikidata

* (en) Netivot – kategori av bilder, video eller lyd på Commons Rediger på Wikidata

Portal: Israel

|  |  |
| --- | --- |
| Oppslagsverk/autoritetsdata | LCCN **·** GeoNames
 |